"Svako od nas je život dobio na poklon. Način na koji ga živimo predstavlja naš uzvratni poklon" - Edo
Uvek kada pokušavamo da shvatimo nešto, da objasnimo zašto dolazi do neke pojave, npr. zašto je danas ugrožen...
...biodiverzitet, ili zašto i dalje pravimo nove naftne bušotine iako znamo da sagorevanje nafte zagađuje atmosferu, a izlivanje ekološke katastrofe,...
...ova pitanja nas uvek, kroz ma koliko nivoa, na kraju dovode do novca.
Ja dosta govorim o toj priči o Ja, o selfu, koju ima svaka kultura i koja odgovara na pitanja "Šta si ti?",...
..."Šta to znači biti ljudsko biće, čovek?"
Ta priča tvrdi da si ti jedno posebno, izdvojeno biće koje živi među drugim izdvojenim bićima, u univerzumu koji je...
...takođe odvojen od tebe.
U smislu da ti nisi ja, da ona tamo biljka nije ja, da je ona nešto odvojeno. I ta priča o Ja, o selfu,...
...zapravo određuje svet u kojem živimo.
Ako si ti jedno izdvojeno Ja, okruženo drugim izdvojenim Ja, kao i drugim vrstama živih bića, a univerzum...
...u osnovi nezainteresovan ili čak neprijateljski nastrojen prema tebi, onda ćeš svakako želeti...
...kontrolu. Želećeš da imaš moć i kontrolu nad ostalim bićima i neobuzdanim i ćudljivim...
...silama prirode koje...
...u svakom trenutku mogu da te zbrišu. Ova priča postaje...
...prevaziđena, ona prestaje da odgovara istini.
Mi više nismo u skladu sa ovakvim viđenjem i ta priča zapravo generiše krize koje je nemoguće prevazići...
...dosadašnjim metodama kontrole i to stvara prostor da stupimo u..
...jednu novu priču o Ja i novu priču o ljudima, o čovečanstvu.
(šum vetra)
Novac zapravo predstavlja dogovor. Mislim, on sam po sebi nema nikakvu vrednost.
Njegova vrednost potiče od toga što su se ljudi dogovorili da mu je daju. Ekonomisti će vam reći čemu novac SLUŽI,...
...da on omogućava razmenu; koristite ga da biste mogli da prebrojavate i vodite evidenciju o stvarima.
Jednostavno ispišete neke brojeve na magičnom komadu hartije koju zovemo ček i time učinite da obilje...
...raznih stvari stigne na vašu kućnu adresu. Njime možete i doneti patnju, hiljadama ljudi,...
...ukoliko ste jedan od najviših inicijata, magova novca. Znate, oskudica je ugrađena u novčani...
...sistem. Na najvidljivijem nivou to je posledica načina na koji se novac stvara kroz dugovanje opterećeno kamatom.
Dakle svaki put kada banka pozajmljuje novac, ili kada Federalne Rezerve naprave neku količinu novca, taj novac dolazi sa...
..određenom količinom ugrađenog duga, a dug, zbog kamate koja na njega ide, uvek biva veći...
...od prvobitne količine novca. Tako novac u suštini baca ljude u takmičenje jednih sa drugima, jer ga...
...nikada nema dovoljno. Rast predstavlja još jednu stvar koja je ugrađena u novčani sistem. Ako ste banka, vi ćete...
...pozajmiti novac osobi koja će stvoriti neku novu robu ili uslugu,...
...od koje će imati profit i tako biti u mogućnosti da vrati novac. Nećete novac pozajmiti nekome ko ne stvara robu...
...i usluge. Tako novac ide u pravcu onih koji prave još više novca. Međutim, ekonomski rast u osnovi znači...
...da morate da pronađete nešto što je nekada bilo priroda i pretvorite to u robu, ili je nekada predstavljalo prijateljski poklon...
...i pretvorite to u uslugu. Morate pronaći nešto što što su ljudi nekada dobijali bespatno ili su sami to radili za sebe...
...ili jedni za druge i onda im to, na neki način, oduzmete i onda im tu stvar prodate. Pretvaranjem stvari u robu,...
...bivamo odsečeni od prirode na isti način na koji postajemo odsečeni od zajednice. Na prirodu gledamo tako da ona...
...za nas predstavlja samo gomilu materijala. A to nas ostavlja veoma usamljenima i sa mnogim osnovnim ljudskim...
...potrebama koje ostaju nezadovoljene. I, ako imate novca, možete pokušati da ovu glad zadovoljite kroz potrošnju,...
...kroz kupovinu stvari, ili kroz gomilanje samog novca. I, naravno, sada se nalazimo na kraju...
ovog razdoblja rasta -- naša planeta ne može da podnese ...još mnogo rasta. I to je razlog zbog kojeg kriza koju danas imamo neće prestati.
Jedna od stvari o kojima govorim jeste osećaj da nešto nije kako treba, koji sam imao još kao dete.
Mislim da mnoga deca imaju nekakav sličan osećaj, da stvari nisu onakve kakve bi trebalo da budu.
Na primer, ne bi trebalo da stvarno mrzite ponedeljak,...
...i da budete srećni kada ne morate da idete u školu. Škola bi trebalo da bude nešto što volite.
Život bi trebalo da predstavlja nešto što volite.
Mi nismo zaradili ništa od stvari koje nas održavaju u životu i koje život čine dobrim.
Nismo zaradili vazduh. Nismo zaradili to da budemo rođeni. Nismo zaradili sopstveno začeće.
Nismo zaraditi to što možemo da dišemo. Nismo zaradili to da imamo planetu koja nam obezbeđuje hranu.
Nismo zaradili sunce. Stoga, smatram da ljudi poseduju jednu urođenu zahvalnost.
Jer, na nekom nivou, mi znamo da nismo zaradili ništa od ovoga. Mi zanmo da je život poklon.
Ako znate da ste dobili poklon, onda je prirodna reakcija na to zahvalnost, želja da se nešto da...
...zauzvrat. U ekonomiji poklona, ne važi ono što važi u ekonomiji novca, da je svako...
...u takmičenju sa svakim drugim. U društvu baziranom na poklonu, ako nečega posedujete više nego što vam treba,...
...višak dajete nekom drugom, kome je to potrebno. To je način na koji stičete status u društvu....
...I to zapravo predstavlja izvor vaše sopstvene sigurnosti.
Jer, ako kod ljudi izazivate toliko zahvalnosti, onda će se i ljudi takođe starati o vama.
A ako nema poklanjanja, onda nema ni zajednice.
To možemo i da vidimo; kako društvo postaje sve više monetizovano, tako i pojam zajednice sve više nestaje.
Ljudi čeznu za zajedništvom ali ono ne može postojati samo kao prosti dodatak na monetizovani život.
Ljudi treba da budu potrebni jedni drugima. Ljudi žele da ispolje svoje talente...
...i da nema novca, oni bi to i činili.
Novac često predstavlja prepreku.
Znate, ljudi misle "Oh, kako bih želeo/la da uradim ovo, ali mogu li ja to sebi da priuštim? Da li je to razborito?"
Novac koči. "Šta bih sve divno mogao/la da radim? Šta je ono što sam pozvan/a da radim?"
Da li bi to bilo pravljenje velikih vrtova o kojima bi se brinuli beskućnci i na taj način ponovo oživljavali svoje veze sa prirodom?
Da li bi to bilo čišćenje deponije toksičnog otpada? Šta biste vi voleli da radite? Koje divne stvari biste voleli da radite?
I zašto nije praktično da radite upravo to? Zašto u tim stvarima nema novca?
Ekonomija koja otelotvoruje princip poklanjanja jeste ekonomija koja je ukorenjena u istini.
Zadatak koji je pred nama jeste da uskladimo novac sa izražavanjem svojih sklonosti i talenata.
Ovo zahteva jedan potpuno različit mehanizam za stvaranje novca i njegov protok.
Ovo u sebe uključuje koncepte kao što je negativna kamata, koja reverzira efekte pozajmljivanja novca.
Ovo uključuje koncepte kao što je internalizacija troškova, tako da ne možete više da zagađujete prirodu, a da troškove...
...ovakvog ponašanja plaćaju buduće generacije. Ovo uključuje društvene dividende: deobu bogatstva...
...koje potiče od onoga što bi trebalo da bude zajedničko - zemljište, vode, kulturno nasleđe.
Ovo uključuje premeštanje velikog broja ekonomskih funkcija.
Ovo uključuje razne vrste saradničkog finansiranja i saradničkog obrta.
Šta je potrebno da bi se novčani sistem u tom smislu preokrenuo?
Pa, novčani sistem koji je trenutno na snazi počunje da funkcioniše sve lošije i lošije. Rast se može održavati...
...samo po cenu sve većih i većih troškova. Čak i najveći napori koje činimo ne mogu održati ekonomiju u stanju onolikog rasta...
...koji je potreban da bi sistem nastavio da funkcioniše -- a to stvara sve više nesreće.
Ljudi ovo jednostavno ne mogu više da izdrže.
Čak ni ljudi koji se nalaze na vrhu, čak i pobednici ove veštački stvorene utakmice, ni oni nisu srećni.
Ovaj sistem ne funkcioniše čak ni za njih.
Stoga smatram da ćemo biti svedoci serije kriznih situacija, pri čemu će svaka sledeća biti dramatičnija od pretnodne.
I svaka od tih kriznih situacija će nas postavljati pred kolektivni izbor: da li ćemo da odustanemo od igre...
...i da se pridružimo ljudima? Ili ćemo jse oš čvršće držati starih obrazaca? Izbor je zaista na nama,...
...da odlučimo u kom trenutku ćemo se probuditi.
Da li je sve ovo do sada bila samo velika greška? To predstavlja dobro pitanje, i sigurno je da je po nekim pitanjima ovaj odgovor potvrdan.
Ako se samo osvrnemo oko sebe i prisetimo se svih užasa koji su se do danas odigrali na licu Zemlje...
...kao i onih koji još uvek traju.
Neki ljudi misle: ne želim da budem deo toga; civilizacija predstavlja veliku grešku.
Ja sam došao do stanovišta koje ovo putovanje čoveka ka odvojenom, izdvojenom Ja ne smatra greškom, već delom jednog šireg procesa.
...Počelo je, mislim, sa ekološkim pokretima šezdesetih godina dvadesetog veka, to je bilo prvo buđenje
...kolektivne svesti. Astronauti koji su išli u svemir su iskusili vrhunac te odvojenosti.
A fotografije koje su emitovane sa tih putovanja i danas u nama bude ljubav.
Dakle, zaljubljujemo se u planetu Zemlju. To predstavlja jedan aspekt našeg sazrevanja.
Drugi aspekt su teškoće koje prate dostizanje zrelosti, kriza u kojoj se raspada stari,...
...i rađa jedan potpuno novi svet. Znate, dete raste i razvija svoje talente, ali...
...ih još uvek ne upotrebljava na način koji predstavlja njihovu pravu svrhu. I to je ono što se danas dešava sa čovečanstvom
Mi brljamo, igrajući se sa svojim darovima tehnologije i kulture, i na taj način ih razvijamo.
Sada polako dolazimo u doba zrelosti i vreme je da počnemo da ih upotrebljavamo na način koji predstavlja njihovu pravu svrhu.
Mislim da će na početku, to biti jednostavno da se zaleče rane i ukloni načinjena šteta.
A potrebno je puno lečenja, i zapravo je skoro nemoguće da se to obavi u potpunosti.
Moglo bi se reći da smo ovde, na Zemlji, zapravo u postupku stvaranja čuda.
Ono što ovde govorim je nešto što je, sa stanovišta starih shvatanja realnosti, nemoguće, ali je, sa stanovišta novog razumevanja, itekako moguće.
U stvari, to je zapravo neophodno. I ništa manje od toga nije ni vredno pokušaja.